อยากถามว่ามีเลือดออกกระปิดกระปลอยเป็นเวลา1-2เดือนเลือดเป็นสีดำแต่ออกไม่มากค่ะไม่ถึงกับได้ใส่ผ้าอนามัยค่ะ จะเป็นอะไรไหม่ค่ะ
สวัสดีค่ะ อาการมีเลือดออกกะปริดกะปรอยต่อเนื่องนาน 1-2 เดือนดังกล่าว อาจเกิดจาก1.ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น2. มดลูกอักเสบ หรืออุ้งเชิงกรานอักเสบ แต่จะมีอาการตกขาวที่ผิดปกติและปวดท้องน้อยร่วมด้วย3.ผลข้างเคียงจากการใช้ฮอร์โมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดยาสตรี เป็นต้น รวมถึงยาบางชนิด เช่น ยาป้องกันการแข็งตัวของเลือด ยาต้านเศร้า เป็นต้น4. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้นแนะนำว่าหากยังคงมีเลือดออกทกุวันดังกล่าว หรือมีอาการปวดท้องน้อย หรือตกขาวที่ผิดปกติ ควรไปพบแพทย์เพื่อหาสาเหตุค่ะ